RAZVOJ OSEBNOSTI

*Prepletanje vplivov dednosti in okolja*

* Vplivi dednosti in okolja se pogosto vzajemno krepijo

**Primer:** Otroci z različno genetsko zasnovo spodbujajo različne odzive iz okolja.

**Primer:** Starši v isti družini se drugače odzivajo na občutljivega kakor na mirnega otroka in različno na glasbeno ali športno nadarjenega otroka. Z odzivi krepijo otrokove podedovanje značilnosti.

* Otroci začnejo sami z odraščanjem vedno bolj aktivno vplivati na okolje, tako da izbirajo ali ustvarjajo okoliščine, ki so v skladu z njihovo genetsko zasnovo

**Primer:** Brat, ki je bolj družaben, bo preživel večino svojega prostega časa z vrstniki, njegov mlajši brat sorojenec, ki je manj družaben, pa bo več časa namenil samostojnim dejavnostim doma.

* Razvoj večine osebnostnih značilnosti je odvisen od zapletenih kombinacij dednih in okoljskih dejavnikov

Dedljivost

* Dedljivost nam pove, v kolikšni meri lahko opažene razlike med posamezniki v določeni značilnosti pripišemo genetskim razlikam med ljudmi
* Izražamo jo z odstotki
* Večji ko je odstotek, večji je vpliv genetskih dejavnikov na določeno osebnostno značilnost
* Najvišje so ocene dedljivosti telesnih značilnosti
* Vplivi dednosti so pomembni tudi pri sposobnostih in lastnostih temperamenta
* Vloga dednosti je pri stališčih, poklicni izbiri, vrednotah, religioznosti, glasbenem okusu in značajskih lastnosti manjša
* Ena od pogostih zmot je, da dedljivost razumemo kot oceno vpliva dednosti na neko značilnost pri določenem posamezniku

**Primer:** Izsledki raziskav kažejo, da je dedljivost telesne višine okrog 90%. To ne pomeni, da je višina človeka 90% odvisna od dednosti in 10% odvisna od okolja, ampak da je 90% razlik v telesni višini ljudi znotraj ene skupine posledica genetskih razlik med njimi.

* Visoke ocene dedljivosti ne pomenijo, da so neke značilnosti nespremenjene oz. da jih z okoljskimi vplivi ni mogoče spremeniti